Rolbalspan hou naam hoog | News24
Rolbalspan hou naam hoog
Die Noord-Kaapse rolbalspan wat goud op die Suid-Afrikaanse inter-distrikskampioenskapsbyeenkoms vir o.30-spelers gewen het, is van links, voor: Fanie Smit (spanbestuurder: Bloemhof); agter: Wihan Smit (Bloemhof), Driaan van Niekerk (Kimberley), Charles Peter Matthewson (Kimberley) en Scotty Elliot (Kimberley).Foto: Verskaf
Die Noord-Kaapse o.30-rolbalspan het die provinsie se naam hoog gehou toe hy in Rolbal Suid-Afrika se inter-distrikskampioenskapsbyeenkoms vir o.30-spelers deelgeneem het en boonop in ’n spanningsvolle eindstryd teen ’n span van Gauteng-Noord geseëvier het.
Die byeenkoms is van 23 tot 26 September in Pietermaritzburg by die Maritzburg-West-rolbalklub gehou.
Een van die spelers, Charles Peter Matthewson, is ook gekies vir die junior rolbalspan wat Suid-Afrika volgende jaar by ’n interna­sionale rolbalkompetisie in Hong Kong sal verteenwoordig. Hy is ook na die Gold Squad-oefenkamp genooi waar spelers vir die Suid-Afrikaanse span gekies word.
Charles is ook gekies om saam met sy ma, Annelie, aan volgende jaar se rolbal-meesterskampioenskapsbyeenkoms deel te neem.
Eskom: DA is mistaken, we are not planning load shedding